Kirk Douglas

Kirk Douglas, rodným menom Issur Danielovitch, neskôr Izzy Demsky (* 9. december 1916, Amsterdam, New York, USA – † 5. február 2020, Beverly Hills, Kalifornia) bol americký herec a filmový producent  známy svojou „medzerou v brade“, hrubým hlasom a úlohami zloduchov.

Životopis

Mladosť 
Narodil sa v meste Amsterdam v americkom štáte New York Herschelovi (Harrymu) Danielovitchovi a Berthe (Bryne) Sanglelovej. Rodičia boli chudobní Židia z Ruska, ktorí emigrovali z Homeľu (teraz Bielorusko). Jeho strýko z otcovej strany, ktorý do USA emigroval skôr začal používať priezvisko Demsky a prevzali ho aj Kirkovi rodičia. Meno si úradne zmenil na Kirk Douglas pred vstupom do armády počas druhej svetovej vojny.

Filmová kariéra 

Medzi jeho najznámejšie filmové úlohy patrí Spartakus v rovnomennom filme alebo Vincent van Gogh vo filme Lust for Life (Smäd po živote), za ktorý bol nominovaný na Oscara. Nominovaný bol aj za filmy Champion, The Bad and the Beautiful, ale žiadnu z nominácií nepremenil. Nakoniec získal Oscara za celoživotné dielo za „50 rokov kreatívnej činnosti inšpirujúcej filmovú komunitu“ v roku 1996.

Má tiež svoju hviezdu na „chodníku slávy“ na Hollywood Boulevard a v roku 1984 vstúpil do siene slávy predstaviteľov westernových filmov. Umiestnil sa na na 17. mieste zoznamu najväčších hviezd svetového filmu.

Osobný život 
Bol dvakrát ženatý. Prvou manželkou bola Diana Dillová (1943 – 1951), s ktorou mal dvoch synov, herca a producenta Michaela (* 1944) a producenta Joela.
 
Jeho druhou manželkou bola od roku 1954 Anne Buyndensová. Mali dvoch synov, producenta Petra (* 1955) a herca Erica (* 1958 – † 2004 na predávkovanie drogami).

13. februára 1991 prežil pád vrtuľníka, v roku 1996 utrpel mozgovú mŕtvicu, ktorá čiastočne narušila jeho rečové schopnosti.

Referencie

Iné projekty

Externé odkazy  
 
 
  
 Kirk Douglas na FDb.cz
 Kirk Douglas na Osobnosti.cz

Zdroj 

Filmoví herci USA
Filmoví producenti USA
Filmoví režiséri USA
Televízni herci USA
Hollywoodsky chodník slávy
Držitelia Oscara za celoživotné dielo
Držitelia Čestného Césara
Držitelia ceny Zlatý glóbus za najlepší mužský herecký výkon (dráma)
Filmoví herci židovského pôvodu
Televízni herci židovského pôvodu
Filmoví režiséri židovského pôvodu
Osobnosti USA židovského pôvodu
Osobnosti zo štátu New York
Nositelia Radu čestnej légie
Storoční ľudia
Absolventi American Academy of Dramatic Arts